WAYF

A WAYF szó a Where Are You From? mondat rövidítése. Olyan szolgáltatást jelent, amely kideríti, hogy a felhasználót melyik IdP képes azonosítani. A SAML2 szabvány ezt a szolgáltatást Discovery Service-nek nevezi.

Legegyszerűbb esetben a WAYF kilistázza az elérhető IdP-ket, amelyek közül a felhasználó választhat. A választást bizonyos ideig (a böngésző bezárásáig, néhány napig, stb) megjegyeztethetjük, ekkor a WAYF szerver a választásunkat cookie-ban tárolja.

A WAYF lehet az IdP-nek és az SP-nek is része, ill. különálló elem, a működést ez nem befolyásolja.


 * Szoftverek:
 * SWITCHaai WAYF (http://www.switch.ch/aai/support/tools/wayf.html)
 * A Shibboleth 1.3 IdP tartalmaz WAYF alkalmazást